Էլեկտրոնային բառարանի ստեղծման գաղափարը Յանի մոտ առաջացել է դեռևս 1989 թվականին. երբ նա դեռ ուսանող է եղել Մոսկվայի ֆիզիկատեխնիկական ինստիտուտում: Ստեղծման մեջ նա ընդգրկել է սկսնակ ծրագրավորող Ալեքսանդր Մոսկալևին: Ի սկզբանե երիտասարդները մտադիր չեն եղել ստեղծել լուրջ բիզնես, ծրագրի էությունը կայանում էր նրանում, որպեսզի վաճառեն բառարանի ծրագրերը 100 օրինակով յուրաքանչյուրին 100-ական ռուբլիի դիմաց և ավարտեն նախագիծը: Բայց ծրագիրը այնքան է հաջողվում, որ թիմը որոշում է ստեղծել տեքստերի ճանաչման ծրագիր: 1993 թվականին ի հայտ է գալիս ծրագրի առաջին տարբերակը ՝ Fine Reader-ը: Իսկ 1995–1997 թվականներին ծրագիրը սկսում է հաղթել մրցակիցներին ոչ միայն Ռուսաստանում, այլև Ամերիկայում և Եվրոպայում: Ծրագրի հաջող մեկնարկի հետ կապված կայացվում է արտասահմանյան շուկա դուրս գալու մասին որոշումը և ընկերության անվանափոխումը: 1998 թվականին ընկերությունը վերանվանվում է ABBYY-ի: Այսօր ABBYY-ը գրասենյակներ ունի 10 երկրներում, վաճառում է իր ծրագրային արտադրանքները ավելի քան 150 երկրներում: Առավել հայտնի ծրագրերից են տեքստերի ճանաչման համակարգը՝ ABBYY FineReader-ը, և ABBYY Lingvo էլեկտրոնային բառարանները: 2012 թվականին աշխարհում բոլոր սկաներների և բազմաֆունկցիոնալ սարքերի ավելի քան 20 միլիոնը լրացվել են ABBYY FineReader համակարգով: